ઓરિગૉન બનાવવાનો મૂળ વિચાર અભિકને ત્યારે આવ્યો જ્યારે તે પ્રોગ્રામિંગની ભાષા લિનોમાં કામ કરી રહ્યો હતો. ઇન્ટરનેટ સર્ચમાં જોતી વખતે સ્પામની સંખ્યા અને વણજોઇતી લિન્ક્સની મોટી સંખ્યા જોઇ તેને અકળામણ થતી હતી. કારણ કે તેમાં તેનો કીમતી સમય વ્યય થતો હતો. અભિકના મનમાં હેતુ બંધાયો કે એવું શોધ મશીન બનાવું જે સ્પામ અને વણજોઇતી સામગ્રી ઘટાડે તેમ જ નાની નાની વેબસાઇટ પરથી પણ સારી સામગ્રી લઇ લે. હ્યુમન રેન્કિંગ સિગ્નલ્સનો સમાવેશ કરી સોશિઅલ નેટવર્કિંગ સાઇટના ફંકશન શેરિંગ અને ઉપયોગી માહિતીઓની શોધ જેટલી વધુ થઇ રહી છે તે જોઇને ઓરિગૉન બનાવવાનો ક્યૂ લીધો અને તેવા પ્રયત્નરુપે જ ઓરિગૉન બની ગયું. ઓરિગૉન ગયા વર્ષમાં શરુઆતમાં C# માં બનાવવામાં આવ્યું હતું. તેના વપરાશ દરમિયાન મળતી ખામીઓ અને અન્ય ડેવલપર્સની સલાહો લઇને તેની વેબસાઇટ એક વ્યાપક સુધારણામાંથી પસાર થતી ગઇ. દરમિયાનમાં અભિકે સોશિઅલ મીડિયા પર લોકોને ઓરિગૉનનો ભાગ બનવા આમંત્રિત કર્યાં જેથી ઓરિગૉનમાં રોકાણકર્તાઓનો ભાગ લેવાનો ખ્યાલ વાસ્તવિકતામાં પલટાય. આ વર્ષના ફેબ્રુઆરીમાં તેને એવી વ્યક્તિ મળી ગઇ જેણે સ્વૈચ્છિકપણે તેના ઓરિગૉનમાં રોકાણ કર્યું. અને અભિક તેના દસમા ધોરણની પરીક્ષા આપ્યાં પછી મુંબઇ આવી ગયો અને 15 ઓગસ્ટે ઓરિગૉન-ઇન્ડિયાઝ ફર્સ્ટ સોશિઅલ સર્ચ એન્જિનનો શુભારંભ કરી દીધો. આવી મોટી ઘટનાને આકાર આપવા માટે પંદરમી ઓગસ્ટથી વધુ સારો દિવસ બીજો કયો દિવસ હોઇ શકે? હવે અભિક સાથે હર્ષિત જૈન વેબ ડેવલપર અને ફાઇનાન્સિઅલ અને માર્કેટિંહ હેડ તરીકે કામ કરે છે જે તેના બોર્ડ ઓફ એડવાઇઝર પણ છે.